เรื่องร้องเรียน (ถนน,เสียงรบกวน) วันที่ 2022-10-17 07:21:37 — แขวงสามเสนใน เขตพญาไท กรุงเทพมหานคร
เรียนท่านผู้ว่าชัชชาติ และท่านผู้อำนวยการเขตพญาไท

ร้องเรียนปัญหาการใช้อาคารผิดประเภทผลิตสินค้าสร้างความเดือดร้อนรำคาญอย่างหนัก

1- ได้รับความเดือดร้อนรำคาญอย่างหนักจากเสียงดังต่างๆเช่น -เสียงวัตถุกระแทกพื้น -เสียงกระแทกจากการเปิดปิดประตู -คลื่นสั่นสะเทือนความถี่ต่ำจากเครื่องบางชนิด ซึ่งทำให้ทั้งห้องสั่น -ตลอดจนถึงเสียงฟู่ๆของการอัดและปล่อยแรงดันอากาศ นานติดต่อกันทั้งกลางวันและกลางคืนจนถึงรุ่งเช้าของวันใหม่ จากภายในห้องเลขที่ 99/442 ในคอนโด เดอะแคปปิตอล ราชปรารภวิภาวดี ถนนดินแดง เขตพญาไท กทม

2- ได้มีผู้ร้องเรียนขอความช่วยเหลือจากหน่วยงานต่างๆมาโดยตลอดตั้งแต่ช่วงปลายปี 64 แต่ไม่เป็นผล รวมทั้งร้องเรียนไปยังกรุงเทพมหานครอีกหลายครั้ง ซึ่งเรื่องได้ถูกไปให้สำนักงานเขตพญาไทดำเนินการ 

3- ประเด็นปัญหาคือ หลังจากเจ้าหน้าที่ฝ่ายสิ่งแวดล้อมของสำนักงานเขต ได้เข้าตรวจสอบพื้นที่แล้ว แต่ได้รับข้อมูลที่อาจจะไม่เป็นประโยชน์เพื่อใช้แก้ไขปัญหามาจากนิติบุคคล หรืออาจจะได้รับข้อมูลที่บิดเบือนไม่ครบถ้วน 

4- เจ้าหน้าที่เขตได้สรุประเด็นปัญหานี้ว่า “การแก้ไขปัญหาภายในอาคารชุดดังกล่าว เป็นอำนาจหน้าที่ของนิติบุคคลอาคารชุด” ซึ่งการรายงานเช่นนี้คล้ายกับเป็นการสรุปว่า เจ้าหน้าที่เขตจะไม่สามารถดำเนินการอย่างใดอย่างหนึ่งต่อไปได้อีก ทั้งที่ปัญหาความเดือดร้อนยังคงเกิดขึ้นตลอดเวลา

5- ด้วยเหตุนี้ ปัญหาทั้งหมดซึ่งยังไม่ได้รับการแก้ไข ยังวนเวียนสร้างความเดือดร้อนอย่างต่อเนื่อง ห้องใกล้เคียงโดยรอบ ซึ่งรวมทั้งผู้พักอาศัยที่อยู่ในกลุ่มบุคคลเปราะบาง จึงไม่สามารถใช้ชีวิตอยู่อย่างเป็นปกติสุขได้

โปรดพิจารณาช่วยเหลือเพื่อบรรเทาความเดือดร้อนดังกล่าวจะเป็นพระคุณอย่างสูง